CELEX: 62012FN0037
Language: ro
Date: 2012-03-16 00:00:00
Title: Cauza F-37/12: Acțiune introdusă la 16 martie 2012 — ZZ/BEI

23.6.2012   
            
            
               RO
            
            
               Jurnalul Oficial al Uniunii Europene
            
            
               C 184/24
            
         Acțiune introdusă la 16 martie 2012 — ZZ/BEI
   (Cauza F-37/12)
   2012/C 184/52
   Limba de procedură: italiana
   
      Părțile
   
   
      Reclamant: ZZ (reprezentant: L. Isola, avocat)
   
      Pârâtă: Banca Europeană de Investiții
   
      Obiectul și descrierea litigiului
   
   Pe de o parte, anularea scrisorii prin care președintele BEI a respins, în urma raportului Comitetului „Dignity at work”, plângerea pentru hărțuire la locul de muncă, introdusă de reclamant. Pe de altă parte, anularea avizului comitetului menționat, în măsura în care nu a constatat că reclamantul a fost victima unei hărțuiri la locul de muncă
   
      Concluziile reclamantului
   
   
               —
            
            
               Anularea scrisorii din 20 decembrie 2011 în măsura în care președintele BEI, pe lângă faptul că nu a adoptat nicio măsură împotriva hărțuirii la locul de muncă a cărei victimă este reclamantul de douăzeci de ani, a susținut că îl poate amenința pe reclamant pentru a-l forța să suporte orice act abuziv al său și toate manifestările șicanatoare la care este supus zilnic, începând cu abandonarea unei treimi din recursurile formulate la Comitetul de anchetă;
            
         
               —
            
            
               anularea raportului și a concluziilor adoptate la 26 octombrie 2011 de Comitetul de anchetă menționat, în măsura în care:
               
                           —
                        
                        
                           s-a dat o definiție necorespunzătoare hărțuirii la locul de muncă și nu a răspuns la plângerea reclamantului, potrivit căreia reglementarea adoptată de BEI este total insuficientă;
                        
                     
                           —
                        
                        
                           s-a respins recursul fără nicio referire la reglementările aplicate;
                        
                     
                           —
                        
                        
                           nu s-a furnizat nicio probă a cercetărilor pretins efectuate și s-a omis să se reproducă atât faptele denunțate de reclamant, cât și justificările furnizate de BEI;
                        
                     
         
               —
            
            
               anularea tuturor actelor conexe, ulterioare și prealabile, între care, în orice caz, a celor utilizate de Comitet în legătură cu hărțuirea la locul de muncă, solicitate în van la 21 decembrie 2011 și respinse la 6 ianuarie 2012;
            
         
               —
            
            
               obligarea Băncii Europene de Investiții la plata cheltuielilor de judecată.